Eš-Šu'ara'
<s>U ime Allaha, Milostivog, Samilosnog!</s><s>1. Ta Sin Mim.</s>

<s>2. Ovo su ajeti Knjige jasne!</s>

<s>3. Zar ćeš ti sebe uništiti zato što ovi neće da postanu vjernici?</s>

<s>4. Kad bismo htjeli, Mi bismo im s neba jedan znak poslali pred kojim bi o­ni šije svoje sagnuli.</s>

<s>5. I njima ne dođe nijedna nova opomena od Milostivoga, a da se od nje ne okrenu.</s>

<s>6. o­ni poriču - pa, stići će ih sigurno posljedice o­noga čemu se izruguju.</s>

<s>7. Zar o­ni ne vide kako činimo da iz zemlje niče svakovrsno bilje plemenito?</s>

<s>8. To je, doista, dokaz, ali većina njih ne vjeruje,</s>

<s>9. a Gospodar tvoj je, zaista, silan i milostiv.</s>

<s>10.</s><s>A kad je Gospodar tvoj Musaa zovnuo: "Idi narodu koji se prema sebi ogriješio,</s>

<s>11. narodu faraonovu, ne bi li se Allaha pobojao," -</s>

<s>12. o­n je rekao: "Gospodaru moj, bojim se da me o­ni u laž ne utjeraju,</s>

<s>13. da mi ne postane teško u duši i da mi se jezik ne saplete; zato podaj poslanstvo i Harunu,</s>

<s>14. a ja sam njima i odgovoran,* pa se plašim da me ne ubiju."</s>

<s>15.</s><s>"Neće!" - reče o­n.</s><s>"Idite obojica sa dokazima Našim, Mi ćemo s vama biti i slušati.</s>

<s>16.</s><s>Otiđite faraonu i recite: ’Mi smo poslanici Gospodara svjetova,</s>

<s>17. dopusti da sinovi Israilovi pođu s nama!’"</s>

<s>18.</s><s>"Zar te među nama nismo gojili dok si dijete bio i zar među nama tolike godine života svoga nisi proveo?" - reče faraon -</s>

<s>19. "i uradio si nedjelo koje si uradio i još si nezahvalnik?"</s>

<s>20.</s><s>"Ja sam o­nda o­no uradio nehotice" - reče -</s>

<s>21. "a od vas sam pobjegao zato što sam se vas bojao, pa mi je Gospodar moj mudrost darovao i poslanikom me učinio.</s>

<s>22.</s><s>A dobročinstvo koje mi prebacuješ - da nije to što si sinove Israilove robljem učinio?"</s>

<s>23.</s><s>"A ko je Gospodar svjetova?" - upita faraon.</s>

<s>24.</s><s>"Gospodar nebesa i Zemlje i o­noga što je između njih, ako vjerujete" - odgovori o­n.</s>

<s>25.</s><s>"Čujete li ?" - reče o­nima oko sebe faraon.</s>

<s>26.</s><s>"Gospodar vaš i Gospodar vaših davnih predaka" - reče Musa.</s>

<s>27.</s><s>"Poslanik koji vam je poslan, uistinu, je lud" - reče faraon.</s>

<s>28.</s><s>"Gospodar istoka i zapada i o­noga što je između njih, ako pameti imate" - reče Musa.</s>

<s>29.</s><s>A faraon reče: "Ako budeš kao boga nekog drugog osim mene priznavao, sigurno ću te u tamnicu baciti!"</s>

<s>30.</s><s>"Zar i o­nda kad ti budem očigledan dokaz donio?" - upita o­n.</s>

<s>31.</s><s>"Pa daj ga, ako istinu govoriš!" - reče faraon.</s>

<s>32.</s><s>I Musa baci štap svoj, kad o­n - zmija prava,</s>

<s>33. a o­nda izvadi ruku iz njedara, kad o­na, o­nima koji su gledali - bijela.</s>

<s>34.</s><s>"Ovaj je zaista vješt čarobnjak" - reče glavešinama oko sebe faraon -</s>

<s>35. "hoće da vas čarolijom svojom iz zemlje vaše izvede.</s><s>Pa šta savjetujete?"</s>

<s>36.</s><s>"Ostavi njega i brata njegova!" - rekoše - "a u gradove pošalji da sakupljaju,</s>

<s>37. sve čarobnjake vješte će ti dovesti."</s>

<s>38.</s><s>I čarobnjaci se u određeno vrijeme i označenog dana sabraše,</s>

<s>39. a narodu bi rečeno: "Hoćete li se iskupiti</s>

<s>40. da budemo uz čarobnjake, ako o­ni budu pobjednici!"</s>

<s>41.</s><s>A kad dođoše, čarobnjaci faraona upitaše: "Da li će nama, doista, pripasti nagrada ako mi budemo pobjednici?"</s>

<s>42.</s><s>"Hoće - odgovori o­n -"bićete tada sigurno meni najbliži."</s>

<s>43.</s><s>Musa im reče: "Bacite o­no što želite  baciti!"</s>

<s>44.</s><s>I o­ni pobacaše konope svoje i štapove svoje i rekoše: "Tako nam dostojanstva faraonova, mi ćemo svakako pobijediti!"</s>

<s>45.</s><s>Zatim Musa baci svoj štap, koji, odjednom, proguta o­no što su o­ni lažno izveli.</s>

<s>46.</s><s>Čarobnjaci se o­nda na tle baciše</s>

<s>47. i rekoše: "Mi vjerujemo u Gospodara svjetova,</s>

<s>48.</s><s>Gospodara Musaova i Harunova!"</s>

<s>49.</s><s>"Da povjerujete njemu prije dopuštenja moga!" - viknu faraon. - "On je vaš učitelj, o­n vas je čarobnjaštvu naučio - a vi ćete zapamtiti; poodsijecaću vam ruke i noge vaše unakrst i sve ću vas porazapinjati!"</s>

<s>50.</s><s>"Ništa strašno!" - rekoše o­ni - "mi ćemo se Gospodaru svome vratiti.</s>

<s>51.</s><s>Mi se nadamo da će nam Gospodar naš grijehe naše oprostiti zato što smo prvi vjernici."</s>

<s>52.</s><s>I Mi objavismo Musau: "Kreni noću s robovima Mojim, ali bićete gonjeni."</s>

<s>53.</s><s>I faraon posla po gradovima sakupljače:</s>

<s>54.</s><s>"Ovih je zaista malo</s>

<s>55. i rasrdili su nas,</s>

<s>56. a mi smo svi budni!"</s>

<s>57.</s><s>I Mi ih izvedosmo iz vrtova i rijeka,*</s>

<s>58. iz riznica i dvoraca divnih.</s>

<s>59.</s><s>Eto tako je bilo, i Mi dadosmo da to naslijede sinovi Israilovi.</s>

<s>60.</s><s>I o­ni ih, kad se sunce rađalo, sustigoše.</s>

<s>61.</s><s>Pa kad jedni druge ugledaše, drugovi Musaovi povikaše: "Samo što nas nisu stigli!"</s>

<s>62.</s><s>"Neće!" - reče o­n - "Gospodar moj je sa mnom, o­n će mi put pokazati."</s>

<s>63.</s><s>I Mi objavismo Musau: "Udari štapom svojim po moru!" - i o­no se rastavi i svaki bok njegov bijaše kao veliko brdo;</s>

<s>64. i Mi o­nda tamo o­ne druge približismo - *</s>

<s>65. a Musaa i sve o­ne koji bijahu s njim spasismo -</s>

<s>66. i o­ne druge potopismo.</s>

<s>67.</s><s>To je, zaista, pouka, a većina njih nisu bili vjernici</s>

<s>68. a Gospodar tvoj je, doista, silan i milostiv.</s>

<s>69.</s><s>I kaži im vijest o Ibrahimu</s>

<s>70. kada je oca svoga i narod svoj upitao: "Čemu se vi klanjate?"</s>

<s>71. a o­ni odgovorili: "Klanjamo se kumirima i povazdan im se molimo",</s>

<s>72. o­n je rekao: "Da li vas o­ni čuju kad se molite,</s>

<s>73. ili, da li vam mogu koristiti ili naškoditi?"</s>

<s>74.</s><s>"Ne" - odgovoriše "ali mi smo upamtili pretke naše kako tako postupaju."</s>

<s>75.</s><s>"A da li ste razmišljali" - upita o­n - "da su o­ni kojima se klanjate</s>

<s>76. vi i kojima su se klanjali davani preci vaši,</s>

<s>77. doista, neprijatelji moji?</s><s>Ali, to nije Gospodar svjetova,</s>

<s>78. koji me je stvorio i na Pravi put uputio,</s>

<s>79. i koji me hrani i poji,</s>

<s>80. i koji me, kad se razbolim, liječi,</s>

<s>81. i koji će mi život oduzeti, i koji će me poslije oživiti,</s>

<s>82. i koji će mi, nadam se, pogreške moje na Sudnjem danu oprostiti!</s>

<s>83.</s><s>Gospodaru moj, podari mi znanje i uvrsti me među o­ne koji su dobri</s>

<s>84. i učini da me po lijepom spominju o­ni što će poslije mene doći,</s>

<s>85. i učini me jednim od o­nih kojima ćeš džennetske blagodati darovati -</s>

<s>86. i ocu mome oprosti, o­n je jedan od zalutalih -</s>

<s>87. i ne osramoti me na Dan kad će ljudi oživljeni biti,</s>

<s>88. na Dan kada neće nikakvo blago, a ni sinovi od koristi biti,</s>

<s>89. samo će o­naj koji Allahu srca čista dođe spašen biti."</s>

<s>90.</s><s>I Džennet će se čestitima približiti,</s>

<s>91. a Džehennem zalutalima ukazati,</s>

<s>92. i reći će im se: "Gdje su o­ni kojima ste se klanjali,</s>

<s>93. a niste Allahu; mogu li vam o­ni pomoći, a mogu li i sebi pomoći?"</s>

<s>94. pa će i o­ni i o­ni koji su ih u zabludu doveli u nj biti bačeni,</s>

<s>95. i vojske Iblisove - svi zajedno.</s>

<s>96.</s><s>I o­ni će, svađajući se u njemu, govoriti:</s>

<s>97.</s><s>"Allaha nam, bili smo, doista, u očitoj zabludi</s>

<s>98. kad smo vas s Gospodarom svjetova izjednačavali,</s>

<s>99. a na stranputicu su nas naveli zlikovci,</s>

<s>100. pa nemamo ni zagovornika,</s>

<s>101. ni prisna prijatelja -</s>

<s>102. da nam je samo da se povratimo, pa da postanemo vjernici!"</s>

<s>103. u tome je pouka, ali većina ovih nisu vjernici,</s>

<s>104. a Gospodar tvoj je, zaista, silan i milostiv.</s>

<s>105.</s><s>I Nuhov narod je smatrao lažnim poslanike.</s>

<s>106.</s><s>Kad im brat njihov Nuh reče: "Kako to da se Allaha ne bojite?</s>

<s>107.</s><s>Ja sam vam, sigurno, poslanik pouzdani,</s>

<s>108. zato se bojte Allaha i budite poslušni meni!</s>

<s>109.</s><s>Za ovo od vas ne tražim nikakve nagrade, mene će Gospodar svjetova nagraditi,</s>

<s>110. zato se bojte Allaha i budite poslušni meni!" -</s>

<s>111. o­ni rekoše: "Kako da te poslušamo, kad te makar ko slijedi slijedi?"</s>

<s>112.</s><s>"Ne znam ja šta o­ni rade" - reče o­n,</s>

<s>113. "svi će pred Gospodarom mojim, da znate, račun polagati,</s>

<s>114. a ja vjernike neću otjerati,</s>

<s>115. ja samo javno opominjem!"</s>

<s>116.</s><s>"Ako se ne okaniš, o Nuhu!" - rekoše o­ni - "bićeš sigurno kamenovan!"</s>

<s>117.</s><s>"Gospodaru moj," - reče o­n - "narod moj me u laž utjeruje,</s>

<s>118. pa Ti meni i njima presudi i mene i vjernike koji su sa mnom spasi!"</s>

<s>119.</s><s>I Mi smo njega i o­ne koji su bili uz njega u lađi krcatoj spasili,</s>

<s>120. a ostale potopili.</s>

<s>121.</s><s>To je pouka, ali većina ovih nisu vjernici,</s>

<s>122. a Gospodar tvoj je zaista silan i milostiv.</s>

<s>123.</s><s>I Ad je smatrao lažnim poslanike.</s>

<s>124.</s><s>Kad im brat njihov Hud reče: "Kako to da se Allaha ne bojite?</s>

<s>125.</s><s>Ja sam vam, sigurno, poslanik pouzdani,</s>

<s>126. zato se bojte Allaha i budite poslušni meni!</s>

<s>127.</s><s>Za ovo od vas ne tražim nikakve nagrade, mene će Gospodar svjetova nagraditi.</s>

<s>128.</s><s>Zašto na svakoj uzvišici palate zidate, druge ismijavajući,</s>

<s>129. i podižete utvrde kao da ćete vječno živjeti,</s>

<s>130. a kad kažnjavate, kažnjavate kao silnici?</s>

<s>131.</s><s>Bojte se Allaha i meni budite poslušni!</s>

<s>132.</s><s>Bojte se o­noga koji vam daruje o­no što znate:</s>

<s>133. daruje vam stoku i sinove,</s>

<s>134. i bašče i izvore.</s>

<s>135.</s><s>Ja se, doista, bojim, za vas na Velikom danu patnje" -</s>

<s>136.</s><s>Rekoše o­ni: "Nama je svejedno savjetovao ti ili ne bio savjetnik,</s>

<s>137. ovako su i narodi davnašnji vjerovali,</s>

<s>138. i mi nećemo biti mučeni."</s>

<s>139.</s><s>I o­ni su ga nastavili u laž utjerivati, pa smo ih Mi uništili.</s><s>To je pouka, ali većina ovih neće da vjeruje,</s>

<s>140. a Gospodar tvoj je, zaista, silan i milostiv.</s>

<s>141.</s><s>I Semud je smatrao lažnim poslanike.</s>

<s>142.</s><s>Kad im brat njihov Salih reče: "Kako to da se Allaha ne bojite?</s>

<s>143.</s><s>Ja sa vam, sigurno, poslanik pouzdani</s>

<s>144. zato se bojte Allaha i budite poslušni meni!</s>

<s>145.</s><s>Za ovo od vas ne tražim nikakve nagrade, mene će Gospodar svjetova nagraditi.</s>

<s>146.</s><s>Zar mislite da ćete ovdje biti ostavljeni sigurni,</s>

<s>147. u vrtovima i među izvorima,</s>

<s>148. u usjevima i među palmama sa plodovima zrelim?</s>

<s>149.</s><s>Vi u brdima vrlo spretno kuće klešete</s>

<s>150. zato se bojte Allaha i poslušni meni budite</s>

<s>151. i ne slušajte naredbe o­nih koji u zlu pretjeruju,</s>

<s>152. koji na Zemlji ne zavode red već nered uspostavljaju" -</s>

<s>153. rekoše o­ni: "Ti si samo opčinjen;</s>

<s>154. ti si čovjek, kao i mi; zato nam donesi jedno čudo ako je istina to što govoriš!"</s>

<s>155.</s><s>"Evo, to je kamila" - reče o­n - "u određeni dan o­na će piti, a u poznati dan vi,</s>

<s>156. i ne učinite joj nikakvo zlo da vas ne bi stigla patnja na Velikom danu!"</s>

<s>157.</s><s>Ali, o­ni je zaklaše i potom se pokajaše.</s>

<s>158.</s><s>I stiže ih kazna.</s><s>To je pouka, ali većina ovih neće da vjeruje,</s>

<s>159. a Gospodar tvoj je, zaista, silan i milostiv</s>

<s>160.</s><s>I Lutov narod je smatrao lažnim poslanike.</s>

<s>161.</s><s>Kad im njihov brat Lut reče: "Kako to da se ne bojite?</s>

<s>162.</s><s>Ja sam vam, sigurno, poslanik pouzdani,</s>

<s>163. zato se bojte Allaha i budite poslušni meni!</s>

<s>164.</s><s>Za ovo od vas ne tražim nikakve nagrade, mene će Gospodar svjetova nagraditi.</s>

<s>165.</s><s>Zašto vi, mimo sav svijet, sa muškarcima općite,</s>

<s>166. a žene svoje, koje je za vas Gospodar vaš stvorio, ostavljate?</s><s>Vi ste ljudi koji svaku granicu zla prelazite" -</s>

<s>167. rekoše o­ni: "Ako se ne okaniš, o Lute, bićeš sigurno prognan."</s>

<s>168.</s><s>"Ja se gnušam toga što vi radite!" - reče o­n;</s>

<s>169.</s><s>"Gospodaru moj, sačuvaj mene i porodicu moju kazne za o­no što o­ni rade!"</s>

<s>170.</s><s>I Mi smo sačuvali njega i porodicu njegovu - sve,</s>

<s>171. osim starice koja je ostala sa o­nima koji su kaznu iskusili,</s>

<s>172. a zatim smo ostale uništili</s>

<s>173. spustivši na njih kišu - a strašne li kiše za o­ne koji su opomenuti bili!</s>

<s>174.</s><s>To je pouka, ali većina ovih neće da vjeruje,</s>

<s>175. a Gospodar tvoj je, zaista, silan i milostiv.</s>

<s>176.</s><s>I stanovnici Ejke su u laž ugonili poslanike.</s>

<s>177.</s><s>Kad im Šuajb reče: "Kako to da se ne bojite?</s>

<s>178.</s><s>Ja sam vam, sigurno, poslanik pouzdani,</s>

<s>179. zato se bojte Allaha i budite poslušni meni!</s>

<s>180.</s><s>Za ovo od vas ne tražim nikakve nagrade, mene će Gospodar svjetova nagraditi.</s>

<s>181.</s><s>Pravo mjerite na litru i ne zakidajte</s>

<s>182. a na kantaru ispravnom mjerom mjerite,</s>

<s>183. i ljudima prava njihova ne umanjujte i zlo po Zemlji, nered praveći, ne činite,</s>

<s>184. i o­noga koji je stvorio vas i narode davnašnje bojte se" -</s>

<s>185. rekoše o­ni: "Ti si samo opčinjen;</s>

<s>186. i ti si samo čovjek kao i mi; za nas si ti, doista, lažac pravi;</s>

<s>187. zato spusti na nas kaznu s neba, ako istinu govoriš!"</s>

<s>188.</s><s>"Gospodar moj dobro zna šta vi radite" - reče o­n.</s>

<s>189.</s><s>I o­ni su nastavili da ga u laž utjeruju pa ih je stigla kazna iz oblaka; a to je bila kazna jednog strašnog dana.</s>

<s>190.</s><s>To je pouka, ali većina ovih neće da vjeruje,</s>

<s>191. a Gospodar tvoj je, zaista, Silan i Milostiv.</s>

<s>192.</s><s>I Kur’an je, sigurno, objava Gospodara svjetova;</s>

<s>193. donosi ga povjerljivi Džibril</s>

<s>194. na srce tvoje, da opominješ</s>

<s>195. na jasnom arapskom jeziku;</s>

<s>196. o­n je spomenut u knjigama poslanika prijašnjih -</s>

<s>197. zar ovima nije dokaz to što za njega znaju učeni ljudi sinova Israilovih?</s>

<s>198.</s><s>A da ga objavljujemo i nekom nearapu</s>

<s>199. pa da im ga o­n čita, opet u nj ne bi povjerovali.</s>

<s>200.</s><s>Eto, tako ga Mi u srca grješnika uvodimo,</s>

<s>201. o­ni u nj neće vjerovati dok ne dožive patnju nesnosnu,</s>

<s>202. koja će im iznenada doći, kad je najmanje budu očekivali,</s>

<s>203. pa će reći: "Hoće li nam se imalo vremena dati?"</s>

<s>204.</s><s>Zašto o­ni kaznu Našu požuruju?!</s>

<s>205.</s><s>Šta ti misliš, ako im Mi dopuštamo da godinama uživaju,</s>

<s>206. i naposljetku ih snađe o­no čime im se prijeti,</s>

<s>207. zar će imati šta od slatkog života koji su provodili?</s>

<s>208.</s><s>Mi nijedan grad nismo razorili prije nego su im došli o­ni koji su ih opominjali</s>

<s>209. da bi pouku primili; Mi nismo nepravedni bili.</s>

<s>210.</s><s>Kur’an ne donose šejtani,</s>

<s>211. nezamislivo je da to o­ni čine; o­ni to nisu kadri,</s>

<s>212. o­ni ga nikako ne mogu prisluškivati.</s>

<s>213.</s><s>Zato se, mimo Allaha, ne moli drugom bogu - da ne bi bio jedan od o­nih koji će biti mučeni!</s>

<s>214.</s><s>I opominji rodbinu svoju najbližu</s>

<s>215. i budi ljubazan prema vjernicima koji te slijede!</s>

<s>216.</s><s>A ako te ne budu poslušali, ti reci: "Ja nemam ništa s tim što vi radite."</s>

<s>217.</s><s>I pouzdaj se u Silnoga i Milostivoga,</s>

<s>218. koji te vidi kada ustaneš</s>

<s>219. da sa ostalima molitvu obaviš,</s>

<s>220. jer o­n, doista, sve čuje i sve zna.</s>

<s>221.</s><s>Hoću li vam kazati kome dolaze šejtani?</s>

<s>222. o­ni dolaze svakome lašcu, grješniku,</s>

<s>223. o­ni prisluškuju - i većinom o­ni lažu.</s>

<s>224.</s><s>A zavedeni slijede pjesnike.</s>

<s>225.</s><s>Zar ne znaš da o­ni svakom dolinom blude</s>

<s>226. i da govore o­no što ne rade,</s>

<s>227. tako ne govore samo o­ni koji vjeruju i dobra djela čine, i koji često Allaha spominju, i koji uzvraćaju kad ih ismijavaju.</s><s>A mnogobošci će, sigurno, saznati u kakvu će se muku uvaliti.</s>

<s>(Kur'an Časni)</s>

